**Zápisnica z mimoriadneho zasadnutia OZ zo dňa 13. 09. 2018**

Prítomní poslanci:6

Neprítomní: M. Macko

Ostatní: podľa prez. listiny (príloha)

**Rokovanie**:

1. Predsedajúci – starosta obce privítal o 18.20 hod. poslancov a ostatných prítomných. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta za zapisovateľku určil – M. Janigovú, za overovateľov zápisnice: Ing. L. Baroša a M. Gazdíka.

1. Starosta obce predniesol program rokovania:

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Rôzne
4. Diskusia.
5. Záver

, ktorý poslanci bez pripomienok schválili.

**Návrh uznesenia OZ:**

**OZ schvaľuje program rokovania OZ.**

**Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA: **0** |
| Ing. Lukáš BarošMiroslav GazdíkRastislav Gabaj | Tomáš LigasRastislav HollýMilan Michalec |  |  |

 **Uznesenie BOLO schválené.**

1. *Rôzne*

Starosta obce informoval poslancov o vyhodnotení výberového konania na obnovu krytu miestnych komunikácií v k. ú. Fačkova to komunikácií pri OcÚ Fačkov, pri Jednote a v Šupolke pri p. Fuskovi. Nakoľko sme si na minulom OZ schválili na opravu z rezervného fondu 25 000€ , ale na základe verejného obstarávania cez elektronický tender najnižšia ponuka bola za 30 840€ tak je potrebné presunuť zvyšnú čiastku z rezervného fondu určenú na rekonštrukciu KD, alebo starosta navrhol zopakovať verejné obstarávanie ešte raz. Po dlhšej diskusií dal starosta hlasovať.

**Návrh uznesenia OZ:**

**schvaľuje presunutie rezervného fondu v sume 6000 € z rekonštrukcie KD na obnovu krytu miestnych komunikácií pri Jednote a OcÚ Fačkov.**

**Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA: **0** |
| Ing. Lukáš BarošMiroslav GazdíkRastislav Gabaj | Tomáš LigasRastislav HollýMarek Macko |  |  |

 **Uznesenie BOLO schválené.**

Ďalej starosta informoval poslancov o situácii, ktorá je v Hostinci Urbár. Skonštatoval, že od uvoľnenia p. Vríčanovej ako vedúcej pracovníčky Hostinca Urbár sa nikto neprihlásil o toto pracovné miesto aj keď sa podnikli kroky či už cez vyhlásenie v rozhlase v obci tak aj v okolitých obciach a boli vyvesené ponuky po okolitých obciach ako aj na Úrade práce v Rajci. Pani hlavná kontrolórka na základe ekonómky obce, ktorá pripravila podklady predniesla poslancom účtové ako aj rozpočtové hospodárenie od roku 2013 až po august 2018. Po dlhšej diskusií sa poslanci dohodli zrušiť prevádzku Hostinec Urbár k 31.10 2018, ukončiť vykonávanie živnosti ku koncu roka, dať Hostinec Urbár do nájmu cez VOS a pripraviť podmienky VOS. Starosta pripomenul, že treba určiť výberovú komisiu a navrhol, aby boli ako výberová komisia všetci poslanci OZ Fačkov s čím aj poslanci súhlasili. Poslanec p. Ligas Tomáš požiadal, aby bol z komisie vyradený nakoľko sa o nájom bude uchádzať jeho rodinný príslušník.

**Návrh uznesenia OZ:**

1. **schvaľuje**
* zrušenie prevádzky ,, Hostinec Urbár“ k 31. 10. 2018, ukončiť vykonávanie živnosti k 31. 12. 2018
1. **schvaľuje**
* v zmysle §9, ods. 2 písm. b) zákona 138/1991 Zb. podmienky obchodnej verejnej súťaže o výber najvhodnejšieho záujemcu o nájom nebytových priestorov – administratívna budova (,,urbárska budova“) súpisné číslo 56 vo Fačkove
1. **ukladá**
* zverejniť Podmienky OVS podľa schválených lehôt na zverejnenie
1. **určuje**
* za členov výberovej komisie: Ing. Lukáš Baroš, Miroslav Gazdík, Rastislav Gabaj, Rastislav Hollý, Marek Macko, Milan Michalec

**Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA: **0** |
| Ing. Lukáš BarošMiroslav GazdíkRastislav Gabaj | Rastislav HollýMilan MichalecTomáš Ligas |  |  |

 **Uznesenie BOLO schválené.**

M. Michalec požiadal starostu o osadenie zrkadla na ulici Šúpolka pri rodinnom dome č. 316, lebo sa zvyšuje premávka po miestnej komunikácií a pravotočivá zákruta je nebezpečná, hrozí úraz a dopravná nehoda.

M. Gazdík sa informoval kto je užívateľ firmy k. p. Solár, kde konateľom je Ing. Ľubomír Kultán.

1. *Diskusia*

Do diskusie sa nikto neprihlásil.

1. *Záver*

Starosta poďakoval prítomným za účasť – OZ ukončené o 19.15 hod.

Overovatelia zápisnice : Ing. Lukáš Baroš

 Miroslav Gazdík

 Miroslav Čerňanec

Zapisovateľka: Marta Janigová starosta obce